Tuzla

Tuzla je jedan od većih gradova u Bosni i Hercegovini i središte istoimene općine na sjeveroistoku zemlje. 2013. godine Tuzla je imala oko 115.000 stanovnika a taj broj se stalno povećava.Izgradnja u Tuzli se vrlo brzo razvila , izgrađeni su novi poslovno stambeni objekti.
Tuzla ulazi u sastav Tuzlanskog kantona kao glavna Općina.
Tuzlanski kanton je najmnogoljudniji kanton u čitavoj BiH , čega premašuje 450.000 stanovnika.

Historija 

Tuzla je jedno od najstarijih naselja u Evropi sa kontinuitetom življenja. Dokaz tome su i pronađeni ostaci starog naselja sojeničkog tipa iz vremena neolita.
Arheolozi su otkrili brojna naselja sa bogatim ostacima materijalne kulture prastarih stanovnika ovog područja. Pronađen je veliki broj neolitskih glinenih posuda sa raznim ornamentima od crne, sive i crvene keramike ali i kameni noževi, sjekire, strugači i drugo. Otkriveni su ostaci hrane, ljudske kosti, životinjske kosti i razni plodovi koji su koristili za ishranu ljudi tog doba. I ovi podaci potvrdili su tvrdnje da je područje Tuzle bilo naseljeno još u mlađem kamenom dobu.

Među pronađenim arheološkim materijalima ističe se i keramička neolitska posuda čija je namjena bila kuhanje slane vode i proizvodnja soli.

Prvi pisani spomen o Tuzli potiče iz 950. godine. Te je godine bizantijski historičar i car
Konstantin Porfirogenet u svom djelu "O upravljanju državom", izričito spomenuo Tuzlu kao grad, pod rimskim nazivom Salines što znači grad soli, sa napomenom da se nalazi u sastavu Raškog kneza Časlava, koji je poginuo u borbi sa Mađarima.

1463. Tuzla postaje dio Osmanskog carstva, a iz tog vremena potječe i njeno današnje ime, koje se izvodi iz turske riječi tuz, koja označava sol.

Po odlasku Osmanlija 1878. grad postaje dio Austro-Ugarske monarhije. Po završetku Prvog svjetskog rata Tuzla je, kao i cijela Bosna i Hercegovina bila dio novoosnovane Kraljevina Srba, Hrvata i Slovenaca, od 1929. zvane Kraljevina Jugoslavija. Po jednom novinskom članku iz 1937, pijaca u gradu je "neobično bogata" ali zanatstvo je "potpuno propalo".

Kada su tokom Drugog svjetskog rata 2. oktobra 1943. godine partizanske jednice oslobodile Tuzlu od okupatora, Tuzla je bila najveći oslobođeni grad u Evropi.

Tuzla je jedini grad u Bosni i Hercegovini u kojoj, na izborima 1991. godine, nisu pobijedile nacionalističke stranke. Pobjedu je na tim izborima odnio antinacionalistički blok koji je osvojio 68% glasova. Zbog toga je Tuzla je u stranim i domaćim medijima tokom rata imala predznak tolerantnog grada. Eksponent takve politike bio je ondašnji gradonačelnik Selim Bešlagić. U burnom periodu rata u BIH 1992. - 1995. godine Tuzla je, u, bila i ostala najbolji grad u BiH. Ipak, 25. maja 1995. godine desio se nezapamćen zločin u historiji grada, tzv. Masakr na Kapiji, kada je granata ispaljena sa srpskog položaja na planini Ozren usmrtila 71, a ranila 115 civilnih osoba. Zločin se dogodio u središnjoj gradskoj ulici, centru noćnog života, na popularnoj "Kapiji". Na tom mjestu, u znak sjećanja, stoji spomenik sa imenima svih žrtava i tekstom: "Na ovom mjestu, 25. maja 1995. godine, srpski fašistički agresor je granatom prekinuo 71 mladi život. Proučite fatihu i pomolite se. Pamtite i opominjite. Građani Tuzle."

UNHCR je 17. jula 1998. godine Tuzlu proglasio otvorenim gradom.

Kultura

Nacionalni spomenici

Zastava Zastava Tuzle podjeljena na plavu i žutu površinu na kojoj se u lijevom uglu nalazi grb grada Tuzle.

Književnost 

Tuzla je grad velike književne tradicije. Odavde potječe Meša Selimović (1910 - 1982), jedan od najvećih pisaca jugoistoka Evrope, kao i Derviš Sušić, Stjepan Matijević, Matija Divković, Muhamed Hevai Uskufi.

Slikarstvo 

Iz Tuzle potiču prvi školovani bosanskohercegovački slikari, Đorđe Mihajlović (Akademija u Minhenu) i Adela Ber (Akademija u Beču). Sredinom treće decenije u likovni život se uključuju Franjo Leder, Ismet Mujezinović i Dragiša Trifković, čije stvaralaštvo postaje dominantan činilac duhovnosti grada. Iz Tuzle potiču James Haim Pinto, jedan od vodećih američko-meksičkih muralista, i Kristijan Kreković, slavni peruanski slikar. Historičari umjetnosti kao značajnu pojavu likovnog života Tuzle izdvajaju djelo Mensura Derviševića. Međunarodna galerija portreta u Tuzli je osnovana 1964. godine.
Danas je Tuzla sa jednom od najvećih galerija portreta na Balkanu, važan grad za likovnu umjetnost.
Već deset godina u Tuzli djeluje udruženje likovnih umjetnika pod nazivom Udruženje likovnih umjetnika Tuzlanskog kantona - ULUTK  koje je u decembru 2006. godine obilježilo 10 godina od svog osnivanja, a okuplja preko 50 članova kao i Udruženje mladih autora iz Tuzle.

Biblioteke 

Pretpostavlja se da su prve biblioteke postojale u 17. vijeku, pri Behrambegovoj medresi i pri franjevačkim samostanima. Današnja Narodna i univerzitetska biblioteka opslužuje oko 100.000 korisnika, i ima preko 200.000 bibliotečkih jedinica.

Muzeji 

Muzej istočne Bosne posjeduje arheološku, etnološku, historijsku, biološku, numizmatičku i umjetničku zbirku. Među 50.000 eksponata sačuvani su tragovi kontinuiteta od 6500 godina života u tuzlanskom kraju.
Muzej solarstva, koji postoji u okviru Solane, baštini foto-dokumentacionu građu o historijatu solarstva.

Arhiv 

Historijski arhiv Tuzla posjeduje 102 fonda i 22 zbirke, a ukupna količina građe iznosi 1500 dužinskih metara. Najstarija arhivska građa potiče iz 17. vijeka.

Muzika 

U Tuzli je 1886. osnovano prvo bosanskohercegovačko pjevačko društvo. Početkom vijeka djelovalo je više kamernih grupa, te limeni orkestri Kreke i Vatrogasnog društva. Državna niža muzička škola otvorena je 1949., a Srednja muzička škola 1957. godine. Pedesetih godina je osnovan i Veliki jazz orkestar. Među kulturno-umjetničkim društvima koja baštine folklornu tradiciju izdvajaju se KUD Bosna i UKUD Zvonko Cerić.

Narodno pozorište 
 
U Tuzli je 17. aprila 1898. osnovano prvo bosanskohercegovačko pozorište. Narodno pozorište Tuzla u kontinuitetu radi od marta 1949. godine. 1960-ih su pod krovom ove kuće djelovali pionirsko pozorište, baletnaškola i sinfonijski orkestar. Časopis "Pozorište", kao jedinstvena teatarska revija u BiH, pokrenut je 1953. godine.

Školstvo 

Prvi organizirani oblici školstva datiraju iz 17. vijeka, i vezani su za Behrambegovu medresu. Danas postoje 23 osnovne i 17 srednjih škola, sa oko 25.000 učenika. Univerzitet u Tuzli je osnovan 1976., iako prvi oblici visokog školstva datiraju iz 1950-tih godina. Članice Univerziteta su sljedeći fakulteti: Tehnološki, Edukacijsko-rehabilitacijski, Ekonomski, Fakultet elektrotehnike, Fakultet za tjelesni odgoj i sport, Farmaceutski fakultet, Filozofski fakultet, Mašinski fakultet, Medicinski fakultet sa Visokom zdravstvenom školom, Pravni fakultet, Prirodno matematički fakultet, Rudarsko geološko građevinski fakultet i Akademija Dramskih Umjetnosti, te više instituta. Na Univerzitetu se obrazuje oko 15000 studenata.

Zdravstvo 

Prvi oblici organizirane zdravstvene službe zabilježeni su 1874., kada je otvorena Hastahana - prva tuzlanska bolnica.
Danas je Univerzitetski klinički centar najveća zdravstvena ustanova regije, sa 24 organizacione jedinice, među kojima dva zavoda i 22 klinike i poliklinike. UKC ima oko 1800 bolesničkih kreveta, oko 2400 zaposlenih, od čega preko 400 ljekara različitih specijalnosti. Dom zdravlja obavlja primarnu zdravstvenu zaštitu.

Sport 

Organizirani oblici sportskog života datiraju jos i prije 1904. godine kada se u Tuzli formira Gombolaško drustvo (Gimnastičko društvo). Danas djeluju 74 sportske organizacije, u 19 sportskih grana, sa 6500 aktivnih sportista. Atletičari su ostvarili najveće uspjehe, osvojivši na desetine medalja na međunarodnim takmičenjima. Zlatan Saračević je bio evropski šampion i rekorder u dvoranskom bacanju kugle. Košarkašice Jedinstva su 1989. osvojile evropsku šampionsku titulu, pobjedivši u superfinalu petostrukog prvaka Evrope - ekipu italijanskog Primigija. Vrijedni spomena su zapaženi rezultati KBS Sinalco, koji postižu odlične rezultate na medunarodnim takmičenjima. Najveći broj tuzlanskih sportista je decenijama organiziran u 2 sportska društva - Sloboda i Jedinstvo, a najpoznatiji tuzlanski i, vjerovatno, bosanskohercegovački sportista svih vremena je Mirza Delibašić. A najpoznatija sportašica Bosne i Hercegovine je Tuzlanka Razija Mujanović, svojevremeno košarkašica Jedinstva iz Tuzle.

Geografija 

Površina općine Tuzla 30235 ha ili 303 km². Nadmorska visina 231 m/nm. Tuzla je sa sjeverozapada okružena planinskim vijencem Majevica (Medvednik 843 m²), sa jugozapada planinama Ozren, Konjuh i Javornik.

Područje Tuzle svrstava se u periopanansku oblast tj. kontaktnu zonu Dinarida Panonske nizije. Kotlinasto područje nalazi se na južnoj strani grebena Majevice i odvojenog grebena prema Obodnici. Sastoji se pretežno od dugih poprečnih potočnih dolina i kosa koje se završavaju u dolini rijeke Jale. Teren je blago nagnut prema jugu.

Susjedne općine Tuzli su sa sjeverne i sjeveroistočne strane Srebrenik i Lopare, sa jugoistočne Kalesija, sa južne Živinice i sa zapadne Lukavac.

Osnovnu mrežu vodotoka čini rijeka Jala sa svojim pritokama, od kojih su najveće Solina i Joševica, te Požarnička rijeka, Grabov i Mramorski potok.

Jala izvire na području Majevice, na lokalitetu ravni liještak, na nadmorskoj visini od 700 m. Ukupna dužina glavnog toka od izvorišta do ušća u Spreču iznosi 37 km.

Šire tuzlansko područje većim dijelom je izgrađeno od geološki mlađih sedimenata (neogen), značajnih s ekonomskog stanovišta (ugalj, kamena so, kvarcni pijesak i dr).

Nastanak tuzlanskog bazena vezan je za više faza koje su se smjenjivale nakon mezozoika, a koje su za posljedicu imale stvaranje različitih uvjeta taloženja. U sadejstvu sa polioklimatskim karakteristikama nastale su raznolike i specifične sedimentne tvorevine.

Tuzla ima odlike umjereno kontinentalne klime. Određene specifičnosti izazvane su lokalnim reljefom, općim položajem u odnosu na dominantne regije u okolini (bosanski planinski centralni masiv s jedne, i Panonska nizija s druge strane), vazdušnim strujanjima tropskih i polarnih vazdušnih masa i ciklonskim aktivnostima.

Generalne odlike klime odnose se na jasnu iz izraženost sva četiri godišnja doba, relativnu vlažnost i oblačnost, na maksimum padavina u toplijem dijelu godine, i minimum krajem zime.

Srednja godišnja temperatura u posljednjih pola vijeka je 10,1 stepen C. Najhladniji mjesec je januar sa prosječnom temperaturom od 0,6 stepeni, a najtopliji juli sa 19,4. U ovom nizu najviša temperatura je izmjerena u augustu 1971. i iznosila je +38,4 stepeni, a najniža od –25,8 stepeni u januaru 1963.

Prosječan broj dana u godini s negativnim temperaturama, odnosno mrazom je 91, a godišnje, a godišnje ima 20 dana kada temperatura prelazi 30 stepeni. Sa temperaturom većom od 25 stepeni je 80 dana u godini.

Dnevnih perioda s kišom je 135, s pljuskom 19, s grmljavinom 37, s pojavom magle 69, sa snijegom i sa snježnim pokrivačem 52 (maximalna visina snježnog pokrivača izmjerena u februaru 1984. god 97 cm).

Godišnje je prosječno 127 oblačnih i 63 vedra dana. Prosječna količina padavina iznosi 908,6 l/m², vlažnost zraka 79%, a atmosferski pritisak 980,2 hPa.

Klimatski faktori su povoljni, jer ih karakterizira pretežna normalnost meteoroloških parametara, i manji uticaj temperaturnih inverzija.

Naseljena mjesta  
Andrići, Antunovići, Avdibašići, Badre, Baljkovica, Banj Brdo, Bare, Batva, Bećarevac, Borić, Bosanska Poljana, Brčanska Malta, Brđani, Breške, Breze, Brgule, Bukinje, Bukovčići, Bulevar, Centar, Cerik, Crno Blato, Crvene Njive, Cviljevina, Čajići, Čaklovići Donji, Čaklovići Gornji, Čanići, Čapljak, Delići, Divkovići, Dobrnja, Dokanj, Dolovi, Donji Brđani, Donji Mosnik, Dragodol, Dragunja, Dragunja Donja, Dragunja Gornja, Drežnik, Dubovac, Galešići (Galušići), Gojino Brdo, Goli Brijeg, Gornja Tuzla, Gornji Dolovi, Gornji Mosnik, Grablje, Grabovica, Grabovica Donja, Grabovica Gornja, Grabovica Srednja, Hudeč, Hukići, Husino, Ilinčica, Irac, Jasici, Jedren, Kalebići, Kiseljak, Kojšino, Kolimer, Kolona Lipnica, Kolovrat, Konjikovići, Kosci, Kovačevo Selo, Kovačica, Kozlovac, Krdžalići, Križani, Krojčica, Krtolije, Kukarića Brdo, Kukovina, Kula, Kužići, Lipnica, Lipnica Donja, Lipnica Gornja, Lipnica Srednja, Luke, Ljepunice, Ljubače, Mala Solina, Mandići, Marina Glava, Marinkovići, Matići, Mihatovići, Miladije, Milešići, Moluhe, Moluška Rijeka, Momanovo, Morančani, Mosnik, Mramor, Mramor Novi, Novo Naselje, Obodnica, Obodnica Donja, Obodnica Gornja, Odžačina, Orašje, Osoje, Par Selo Gornje, Pasci Donji, Pasci Gornji, Petrovice Donje, Petrovice Gornje, Piskavica, Plane, Podšići, Pogorioci, Poljice, Poljana, Potraš, Požarnica, Previle, Rapače, Rasovac, Ravna Njiva, Razinoge, Repuševac, Seljublje, Sepetari, Simin Han, Sjenjak, Skojevska, Slana Banja, Slana Bara, Slatina, Slavinovići, Smrečik, Snoz, Solana, Solina, Starača, Stupine, Svojtina, Ševar, Šići, Šićki Brod, Šikara (Šikare), Ši Selo, Teočak, Tetima, Tisovac, Trnovac, Trstje, Tušanj, Tuzla, Udeč, Ušće, Vasići, Veresika (Veresike), Vilušići, Vršani, Zlokovac i Žigići.

Stanovništvo 

Po posljednjem službenom popisu stanovništva iz 2013. godine, općina Tuzla imala je 120.441 stanovnika, raspoređenih u 66 naselja. Poslije potpisivanja Daytonskog sporazuma općina Tuzla, gotovo u cjelini, ušla je u sastav Federacije Bosne i Hercegovine. U sastav Republike Srpske ušao je dio naseljenog mjesta Potraš.
2011 godine smatra se da Tuzla ima oko 200.000stanovnika.
Krajem rata se doselilo dosta ljudi i rodilo dosta djecei normalno je da Tuzlu gledamo kao grad novog rođenja i pune snage.

Privreda 

Poslije grada Sarajeva i Banja Luke, Tuzla je najveći industrijski centar Bosne i Hercegovine. U gradu ili neposrednoj blizini grada nalaze se mnoge tvornice hemijskih proizveda, industrija hrane i pića te teška industrija.

Karakteristike i stanje privrede na području općine Tuzla 

Grad Tuzla administrativno je sjedište te privredni, kulturni i obrazovni centar Tuzlanskog kantona i ekonomsko-geografske regije sjeveroistočne Bosne.

Prirodni resursi i bogata nalazišta energetskih i mineralnih sirovina bili su opredjeljujući faktor za usmjeravanje dosadašnjeg privrednog razvoja ovog područja, a ujedno su i važan oslonac budućeg razvoja.

Predratnu privrednu strukturu tuzlanskog područja karakteriše razvoj bazne industrije i energetike, kao dominantnih privrednih grana, sa obilježjem ekstenzivnosti.

Industrija općine Tuzla, do početka rata, bila je privredna grana sa najvećim učešćem u ostvarivanju ukupnih privrednih efekata i to u zaposlenosti oko 45%, a u društvenom proizvodu oko 50%.

Prema društvenom proizvodu p.c. u predratnom periodu Tuzla je bila među najbolje pozicioniranim gradovima u Bosni i Hercegovini, dok je prema stopi zaposlenosti bila najrazvijeniji regionalni centar.

U okolnostima koji ograničavaju dinamiziranje privrednih aktivnosti i dostizanje prijeratnih pokazatelja privrednog razvoja, kao vrlo jak i nezaobilazan pravac razvoja predstavlja razvoj poduzetničkog sektora ekonomije.

Razvoj male privrede jedan je od oblika prestruktuiranja postojećih i organizovanja novih privrednih aktivnosti.

Sve zemlje u našem okruženju, koje su prošle ili prolaze fazu privredne i društvene tranzicije, uključile su se u aktivnosti koje obezbjeđuju ambijent i podršku za razvoj poduzetništva, osnivanjem inkubacionih centara, poduzetničkih centara, razvojnih agencija, lokalnih poslovnih udruženja, što je uz odgovarajuću finansijsku podršku rezultiralo nastankom velikog broja novih subjekata, novih radnih mjesta i novostvorene vrijednosti.

Općine, kao jedinice lokalne samouprave, imaju veoma značajnu ulogu u lokalnom ekonomskom razvoju, u kojem se nizom mjera i aktivnosti, na lokalnom nivou, stimuliše poduzetnički sektor i stvara povoljan ambijent za osnivanje i razvoj malih i srednjih preduzeća.

U skladu sa nadležnostima i raspoloživim mogućnostima, općina Tuzla je u tom smislu već poduzela niz aktivnosti, a u narednom periodu se može očekivati i veća ekspanzija aktivnosti i efekata. Od do sada učinjenog općina Tuzla ističe:
skraćenje vremena i povećanje efikasnosti rješavanja zahtjeva za registrovanje djelatnosti, smanjenje općinskih taksi i naknada za samostalne poduzetnike i privredna društva u postupku registrovanja djelatnosti, kontinuirani rad na obezbjedjenju povoljnih lokacija i prostora za osnivanje i razvoj poduzetnika, poduzimanje aktivnosti na uspostavljanju institucionalne regionalne saradnje i uključivanje u projekte koje finansira Evropska unija u cilju razmjene iskustava i znanja u podršci razvoja malih i srednjih preduzeća.

Tuzla je najstarije ili jedno od najstarijih naselja u Evropi, sa kontinuitetom življenja. Arheolozi su otkopali dovoljno arheološkog materijala koji je nedvosmisleno potvrdio da je Tuzla nekada bila veliko i bogato neolitsko naselje na sojenicama. U velikom broju raznolikih keramičkih predmeta, posebno se ističu neolitske posude za proizvodnju soli iz slane vode.

Tuzlu je najstarijim ili jednim od najstarijih naselja u Evropi učinila njena posebna geološka prošlost. Naime, veliki dio Evrope, u davnoj geološkoj prošlosti, predstavljao je dno Panonskog mora. I posljednji ostaci ovoga mora povukli su se sa sadašnje površine prije 10 miliona godina. Samo ispod Tuzle ovo more ostavilo je trag u vidu 350 miliona tona slanih stijena i slane vode. Slana voda izbijala je na površinu, ljudi su je prerađivali u so čak u neolitu. Poslije su oformili bunare, koji su postajali sve savremeniji, a slana voda je vremenom postala osnovom hemijske industrije u savremenoj Tuzli.

18. jula 2003. godine, lokalne vlasti su odlučili da veliku količinu slane vode izvuku na površinu, u prethodno pripremljeno dno, tako je Tuzla danas jedini grad u Evropi koji ima slano jezero i jedini grad na svijetu čije je slano jezero istovremeno i kupalište i plaža u najužoj historijskoj jezgri grada. Voda slanog Panonskog jezera je navodno i ljekovita.

Tuzla ima veliku industrijsku tradiciju, zasnovanu na bogatim nalazištima soli i uglja.

Tuzla je grad velike tradicije multikulturalnosti. Stoljećima njegovani sklad među razlikama u Tuzli, položio je svaku historijsku provjeru i sva historijska iskušenja. Tuzlanska tolerancija naročito je ispoljavana u Drugom svjetskom ratu i nedavno minulom ratu u Bosni i Hercegovini.

Danas je Tuzla grad nove energije, posljednjih godina doživljava veliku ekspanziju gradnje, naglog i brzog razvoja.

Saobraćaj

Sportski timovi 

 Gimnastički klub Tuzla  
 FK Sloboda Tuzla
 KK Sloboda-Dita
 KK Jedinstvo-Trocal
 Karate klub Sloboda Tuzla
 Atletski klub Sloboda Tuzla
 KK Salinass Fallconss
 Rukometni klub Sloboda
 MNK Bosna Kompred Tuzla
 Biciklistički klub Zmaj od Bosne 
 Plivački klub Zmaj-Alpamm Tuzla
 Plivački klub Sloboda Tuzla
 Odbojkaški klub Tuzla

Slavni ljudi 
* 
 Miralem Pašić, kardiohirurg
 Meša Selimović, pisac
 Mirza Delibašić, sportista
 Faruk Prcić, atletičar i dobitnik najvećeg vojnog odlikovanja "Zlatni Ljiljan"
 Ismet Mujezinović, umjetnik
 Muhamed Hevai Uskufi, pisac i lingvist
 Derviš Sušić, pisac
 Svetlana Kitić, rukometašica
 Vlado Kerošević, glumac
 Delila Softić, manekenka
 Emir Hadžihafizbegović, glumac
 Dževad Šećerbegović, poznati fudbaler
 Dejan Slavuljica, likovni umjetnik
 Mersed Kovačević Meske, fudbaler
 Nedžad Verlašević, fudbaler
 Damir Mršić, košarkaš
Harun Avdagić, kardiohirug
 Mićo Cvjetković, atletičar
 Mustafa Hukić, bivši fudbaler
Šefik Fiko Azapagić, fudbaler
 Enes Mešanović, fudbaler
 Damir Mulaomerović, košarkaš
 Saša Bratić, sportski menadžer
 Eldar Hadžimehmedović, fudbaler
 Alma Konjević, manekenka
 Asim Paščanović-Pars, košarkaš
 Žarko Vujović, košarkaš
 Jasmin Hukić, košarkaš
 Marjan Mijajlović , poznati sportski komentator
 Mirza Mešić, fudbaler
 Sanel Redžić, gitarista
 Husneta Tupković, MISS Federacije Bosne i Hercegovine za 2013.
 Amar Selimović, glumac
 Mirsad Dedić, fudbaler
 Muhamed Delić, atletika
 Alisa Marić, šahovski velemajstor
 Goran Ivanković, bivši sportski radnik
 Davor Janjić, poznati glumac
 Planinka Jurišić-Atić, muzički pedagog
 Vladimir Valjarević, koncertni pijanist
 Marijan Beneš, profesionalni bokser
 Alma Konjević, manekenka
 Fatmir Alispahić, publicista
 Jasmin Imamović, pisac
 Meliha Fakić, glumica
 Denis Karić, fudbaler
 Andrea Petković, poznata teniserka
 Sulejman Dorić, poznati navijač FK Sloboda
 Emir Imamović, novinar i književnik
 Selma Bajrami, poznata folk pjevačica
 Elmina Čivić Minkica, atletičarka
 Igor Mujkanović, rukometaš
 Halid Gazibegović, atletika
 Semir Atić, novinar i profesor književnosti
 Emir Delalić, slikar-dizajner
 Miljka Brđanin-Babić, poznata glumica
 Nedžad Ibrahimović, profesor, filmski autor
 Jasenko Sabitović, fudbaler
 Mirsad Tuka, poznati glumac
 Tomislav Alaupović, političar pravaškog usmjerenja i kazališni umjetnik
 Franjo Leder, kipar
 Vinko Galušić, atletičar
 Salko Zildžić, profesionalni borac
 Dragiša Trifković, likovni umjetnik
 Zoran Čeleketić, poznati privrednik
 Mustafa Hukić, fudbaler i bivši trener fudbalske reprezentacije BiH
 Vedran Lakić, predsjednik Sportskog saveza Općine Tuzla
 Salih Brkić, novinar
 Ensar Hajder, plivač
 Mile Mijačinović, poznati rukometaš 
 Safet Alibašić, sjedeća odbojka
 Bijader Atić, šahista i šahovski sudija
 Emir Kabil, kardiovaskularni hirurg
 Nedžad Salković, pjevač sevdalinki
 Mario Božić, fudbaler
 Vedran Čičak, ravnatelj Tamburaškog orkestra TV BiH
 Fadil Nadarević, gimnastičar
 Hajrudin Trle, biciklista
 Adnan Malkić, atletičar
 Said Husejinović, nogometaš
 Salih Selesković-Sele, profesor i sportski radnik
 Sanja Maletić - Kukić, poznata folk pjevačica
 Sead Mulić, rukometaš
 Armin Ćatić, poznati glumac;
 Miodrag Vujadinović, rukometaš
 Jasminka Guber, atletičarka
 Muhamed Mujkanović, pjevač
 Mladen Nedić, ekstremni sportovi
 Ibro Pašić, ljekar, osnivač medicinskog fakulteta u Tuzli
 Nađa Avdibašić-Vukadinović, atletičarka
 Jasmina Fočak, atletičarka
 Kada Delić-Selimović, atletičarka
 Jasna Horozić, atletičarka
 Kristijan Botić, privrednik
 Dijana Kojić, atletičarka
 Branko Dešić, sportski radnik i profesor
 Meliha Mulahalilović, atletičarka
 Zlatko Dukić, novinar
 Mara Mićanović-Radojkić, atletičarka
 Selim Bešlagić, političar
 Jasmina Delić, atletičarka
 Džavid Husić, novinar i publicista
 Tanja Ilić - Pavlić, poznata košarkašica
 Samid Sabitović, poznati fizioterapeut
 Senad Fetahagić, poznati rukometaš i bivši selektor rukometne reprezentacije Bosne i Hercegovine
 Nedret Mujkanović, direktor UKC Tuzla
 Miroslav Petrović, bosanskohercegovački poznati sportski novinar
 Salih Hot, atletičar
 Adnan Krdžalić, sportski radnik
 Rade Milovanović, šahista
 Ivana Perkunić, glumica;
 Đuro Škondrić, novinar
Mehdin Hodžic-Crni Labud, narodni heroj
 hadži Rasim Lapandić, poznati privrednik
 Nenad Đuranović, poznati teniser
 Damir Haračić, atletičar
Edin Haračić -Klej, zlatni ljiljan
 Alija Hasić, sportski radnik i predsjednik Rukometnog Kluba Jedinstvo
 Semezdin Mehmedinović, književnik
 Azra Gavranović, učesnica na otvaranju ZOI 84 u Sarajevu
 Nusret Sarvan, novinar
 Vladimir Ivanek, stonoteniser
 Senada Nurkić Maca, estradna umjetnica
 Ivica Pejić,
 Divan, muzička grupa
 Zoran Nikić, fudbaler
 Jasmina Tinjić, teniserka
 Ibrahim "Ibro" Kozlić, 
 Miroslav Tadić, muzičar 
 Maya Sar, muzičarka, pjevačica, predstavnica BiH na Eurosongu 2012
 Mahir Sarihodžić, muzičar
 Lepa Brena, pjevačica
 Miralem Pjanić, fudbaler
Nermin Salkić, doktor
Svetlana Kitić-Ceca, rukometašica
 Milan Đurić, fudbaler
"Selim ahmedić Dj Krige -Producent

Povezano 
 Počasni doktori nauka Univerziteta u Tuzli

Reference

Vanjski linkovi 

 MAPA TUZLE - Tuzla map - Karta Tuzle 
 Tuzla-x.ba - Tuzlanski web portal  
 Službena stranica grada Tuzle 
 Univerzitet u Tuzli 
 Forum građana Tuzle 
 Tuzlanski.ba
 Tip.ba
 Boljatuzla.ba
 Tuzlalive.ba
 VolimTuzlu.ba
 TKportal.ba
 BKC Tuzla
 Bportal.ba
 RTV TK Tuzla 
 Druga.tv 
 RTV 7 Tuzla
 Tuzla Info
 RTV Slon
 Vlada TK 
  
 UKC Tuzla
 Centar za srce BH Tuzla
 Univerzitetsko-klinički centar Tuzla
 Rudarsko-geološko-građevinski Fakultet Tuzla
 Fakultet za tjelesni odgoj i sport Tuzla
 Forum omladine Tuzle 
 Kapija 25.05.1995.godine
 Univerzitet u Tuzli 
 Fakulteti Univerziteta u Tuzli 

Gradovi u Bosni i Hercegovini
Općine Bosne i Hercegovine
Tuzlanski kanton
Tuzla